Shariar Ganduje da Abba: Jamiyyar PDP na zargin sauya Alkalai – Freedom Radio Nigeria
Jamiyyar PDP ta zargi jam’iyyar APC da gwamnan Kano Abdullahi Ganduje da kokarin canza alkalan da zasu saurari shariar da dantakarar jam’iyyar PDP Abba Kabiru Yusuf ya shigar gaban kotun daukaka kara dake Kaduna.
Idan za’a iya tunawa jamiyyar PDP da dan takarar ta Abba Kabir Yusuf sun shigar da kara a kotun daukaka kara dake Kaduna , inda suke kalubalantar tabbatar da sahihancin zaben Gwamna Abdullahi Umar Ganduje wanda mai shariah Halima Shamaki ta yanke.
A wata sanarwa da aka fitar a jiya da sa hannun sakataren jamiyyar Kola Ologbondiyan ,jamiyyar PDP ta kalubalanci cewar APC na bukatar alkalan da zasu iya juyawa ne domin yanke hukunci daidai da bukatar su.
Jamiyyar PDP ta bukaci ‘yan Najeriya da su halarci zaman kotun da za’a gudanar a ranar talata, wanda tun da farko aka so a gudanar da zaman a yau litiin sakamakon hutun Maulid.
Sanarwar ta kara da cewar suna da rahotannin cewar jam’iyya mai mulki da gaggan ‘’yan jam’iyya suna kokarin gurbata alkalai da zasu saurari karar.
Sun ce jamiyar su ta samu labari daga majiya mai tushe cewar ko a goben za’a iya daga shariar har sai illa masha Allah , hakan dai zai basu damar sauya wasu daga cikin alkalan.
Sun kara da cewa tun kafin yanke hukunci dai magoya bayan gwamna suka fara nuna farin cikin su na hasashen yadda shariar zata kaya.
Idan za’a iya tunawa makamancin haka ya faru a lokacin da ake sauraron karar a kotun sauraron kararrakin zabe, a lokacin da aka canza alkalin da zai saurari karar.
Jamiyyar PDP ta gargadi duk wani canjin
Related Topics:Abba YusufGanduje
Rabon da mu samu tallafi tun zamanin Malam Ibrahim Shekarau –Masu bukata ta musamman